ློབ་དཔོན་འཕགས་པ་ཡབ་སྲས་
ཀྱི་དབུ་མ་རིགས་པའི་ཚོགས་དང་། མདོ་ཀུན་ལས་བཏུས་པ་དང་། བསྟོད་པའི་
ཚོགས་རྣམས་ཀྱི་རྩ་བ་དང་འགྲེལ་པ་ཕྲ་མོ་དང་བཅས་པ་རྣམས་ཀྱང་གསན་ཅིང་ཁོང་
དུ་ཆུད་པར་མཛད་དེ། ཡང་བླ་མ་དེ་ཉིད་ལས་ཡན་ལག་བརྒྱད་པ་ལ་སོགས་པའི་
237

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
སྨན་དཔྱད་ཀྱི་གཞུང་ལུགས་དུ་མ་རྣམས་ཀྱང་གསན་ནོ། ། དེ་ནས་ཡང་ལྷོ་སྟོད་དུ་
བླ་མ་པུ་ཧྲང་པ་ལོ་ཆུང་གི་དྲུང་དུ་ཉེ་བར་བསྙེན་ཏེ། བླ་མ་བལ་པོ་བྷ་དནྟ་ལས་ནོས་
པའི་དཔལ་བདེ་མཆོག་གི་སྐོར་རྣམས་དང་། བླ་མ་ཧང་དུ་དཀར་པོ་ལས་ནོས་པའི་
རྡོ་རྗེ་རྣལ་འབྱོར་མའི་སྐོར་རྣམས་དང་། བླ་མ་ཧང་དུ་དེ་ཉིད་ལས་ནོས་པའི་དཔལ་
གསང་བ་འདུས་པའི་ཨརྒ་ལ་སོགས་པའི་ཆོས་གསུམ་ཡང་གསན། ཡང་བླ་མ་དེ་
ཉིད་ཀྱིས། བླ་མ་རྒྱལ་པོའི་སྲས་ལས་ནོས་པའི་དཔལ་དུས་ཀྱི་འཁོར་ལོ་ཡན་ལག་
དང་བཅས་པ་དང་། བྱ་བའི་རྒྱུད་ཀྱི་ཕྱོགས་འགའ་དང་བཅས་པ་གསན་ཅིང་ཁོང་
དུ་ཆུད་པར་མཛད་པ་ཡིན་ནོ། ། དེ་ནས་ཡང་གྲོམ་པའི་སྟོད་ཀྱི་སྐྱེད་ལྷས་དགོན་པར་
དགེ་བའི་བཤེས་གཉེན་ཁའུ་པ་སྐུ་མཆེད་ཀྱི་དྲུང་དུ་ཉེ་བར་བསྙེན་ཏེ། ཆོས་མང་དུ་
གསན་པ་ནི་འདི་ལྟ་སྟེ། བྱ་བའི་རྒྱུད་རིག་པ་མཆོག་དང༌།
ལེགས་པར་གྲུབ་པ་
དང་། དཔུང་པ་བཟང་པོ་དང༌། ཕྱག་ན་རྡོ་རྗེ་དབང་བསྐུར་བའི་རྒྱུད་ལས། ཞི་
བའི་བློ་གྲོས་གང་གི་ཚེ་བྱང་ཆུབ་སེམས་དཔའི་སྤྱད་པ་གསང་སྔགས་ཀྱི་སྒོའི་སྤྱོད་པའི་
བདག་ཉིད་རང་གི་ལྷའི་གཟུགས་སུ་བྱས་ལ་ཞེས་བདག་བསྐྱེད་བཤད་པས་བྱ་བའི་
རྒྱུད་མ་ཡིན་སྤྱོད་པའི་རྒྱུད་ཡིན་པ་དང་། གསང་བ་སྤྱི་རྒྱུད་དང་། བསམ་གཏན་
ཕྱི་མ་དང་། དམ་ཚིག་གསུམ་བཀོད་པ་ལ་སོགས་པའི་རྒྱུད་དང༌། དེ་དག་གི་འགྲེལ
པ་ཡན་ལག་ཕྲ་མོ་དང་བཅས་པ་རྣམས་ཀྱང་གསན་ནོ། ། སྤྱོད་པའི་རྒྱུད་ལ་རྣམ་པར་
སྣང་མཛད་མངོན་པར་བྱང་ཆུབ་པའི་རྒྱུད་དང་། འགྲེལ་པ་དང་། ཡན་ལག་དང་
བཅས་པ་རྣམས་ཀྱང་གསན་ནོ། །བྱ་བ་དང་སྤྱོད་པའི་རྒྱུད་གཉིས་ནི་དགེ་བའི་བཤེས་
གཉེན་མངའ་བདག་ལྷ་རིས་པ་ཞེས་བྱ་བ་ལས་ནོས་པ་ཡིན་ནོ། །ཡང་དགེ་བའི་
བཤེས་གཉེན་དེ་ཉིད་ལས་རྣལ་འབྱོར་གྱི་རྒྱུད་ནོས་པ་ནི། འཕགས་པ་དེ་ཁོ་ན་ཉིད་
བསྡུས་པའི་འགྲེལ་པ་དེ་ཉིད་སྣང་བ་ཞེས་བྱ་བ་སྟོང་ཕྲག་བཅོ་བརྒྱད་པ་དང་། ཀོ་
238

དཔལ་ས་སྐྱ་པ་ཆེན་པོ་ཀུན་དགའ་སྙིང་པོའི་རྣམ་ཐར།
ས་ལའི་རྒྱན་ཞེས་བྱ་བ་སྟོང་ཕྲག་བཅུ་བཞི་པ་དང་། དཔལ་མཆོག་དང་པོའི་འགྲེལ་
པ་སྟོང་ཕྲག་ཉི་ཤུ་རྩ་ལྔ་པ་དང༌། རྒྱུད་རྐྱང་གི་བཤད་པ་རྡོ་རྗེ་རྩེ་མོ་དང་། ཁམས་
གསུམ་རྣམ་པར་རྒྱལ་བ་དང་། མགོན་པོ་ཀུན་སྣང་དང་། ངན་སོང་སྦྱོང་རྒྱུད་
རྣམས་ཡིན་ལ། ཐམས་ཅད་གསང་བ་ཞེས་བྱ་བའི་རྒྱུད་འགྲེལ་པ་དང་བཅས་པ་
དང་། དེ་ཉིད་འདུས་པའི་དོན་གྱི་འགྲེལ་པ་ཨ་ཝ་ཏ་ར་ཞེས་བྱ་བ་དང་།
བསྙེན་
པ་དང་སྒྲུབ་པའི་གཞུང་རྡོ་རྗེ་འབྱུང་བ་དང༌། ཁམས་གསུམ་རྣམ་རྒྱལ་དང་། གཙུག་
ཏོར་དགུ་ལ་སོགས་པའི་གཞུང་ཕྲ་མོ་དུ་མ་དང་བཅས་པ་གསན་ཅིང་ཁོང་དུ་ཆུད་
པར་མཛད་དོ། །ཡང་དགེ་བའི་བཤེས་གཉེན་དེ་ཉིད་ལས་རྣལ་འབྱོར་ཆེན་པོའི་རྒྱུད་
གསན་པ་ནི། སློབ་དཔོན་འཕགས་པ་ཡབ་སྲས་ཀྱི་དགོངས་པ་འགྲེལ་བ་སྒྲོན་མ་
གསལ་བ་དང་བཅས་པ་དང་། སློབ་དཔོན་འཕགས་པ་ཉིད་ཀྱིས་མཛད་པའི་རིམ་
པ་ལྔ་པ་དང་། མདོ་དང་བསྲེ་བ། སློབ་དཔོན་ཨཱརྱ་དེ་ཝས་མཛད་པའི་སྤྱོད་པ་
བསྡུས་པའི་སྒྲོན་མེ་དང་། བདག་བྱིན་གྱིས་བརླབ་པའི་རིམ་པ་དང་། སེམས་ཀྱི་
སྒྲིབ་སྦྱོང་དང་། སློབ་དཔོན་ཀླུའི་བཤེས་གཉེན་གྱིས་མཛད་པའི་སྒྲུབ་པའི་ཐབས་
ཀྱི་རྣམ་གཞག་དང་། དཀྱིལ་འཁོར་གྱི་ཆོ་ག་ཉི་ཤུ་པ་དང་། སློབ་དཔོན་ཟླ་བ་གྲགས་
ཀྱིས་མཛད་པའི་སྒྲོན་མ་གསལ་བ་དང་། རྡོ་རྗེ་སེམས་དཔའི་སྒྲུབ་ཐབས་ཞེས་བྱ་བ་
རྣམས་ཀྱང་གསན། དཔལ་གསང་བ་འདུས་པ་ལ་སློབ་དཔོན་སངས་རྒྱས་ཡེ་ཤེས་
ཞབས་ཀྱི་དགོངས་པ་སློབ་དཔོན་ཉིད་ཀྱིས་མཛད་པའི་སྒྲུབ་ཐབས་ཀུན་ཏུ་བཟང་པོ་
འགྲེལ་པ་གསུམ་དང་བཅས་པ་དང༌་། རྒྱུད་ཀྱི་འགྲེལ་པ་ཛ་ཡནྟ་དང་། ཐ་ག་ན་
ཞེས་བྱ་བ་དང་། སྙིམ་པའི་མེ་ཏོག་ཅེས་བྱ་བ་ཆེ་ཆུང་གཉིས་དང༌། དཀྱིལ་འཁོར་
གྱི་ཆོ་ག་བཞི་བརྒྱ་ལྔ་བཅུ་པ་རྩ་འགྲེལ་དང༌། མི་བསྐྱོད་རྡོ་རྗེ་ཞེས་བྱ་བའི་སྒྲུབ་ཐབས་
དང༌་། བརྟན་པའི་ནོར་རྫས་ཞེས་བྱ་བའི་སྒྲུབ་ཐབས་དང༌། སློབ་དཔོན་བསོད་
239-

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
སྙོམས་པས་མཛད་པའི་དཀྱིལ་འཁོར་གྱི་ཆོ་ག་ལ་སོགས་པ་དུ་མ་ཡང་གསན། མཚན་
ཡང་དག་པར་བརྗོད་པའི་འགྲེལ་པ་ཆེ་བ་དང་། དེའི་དོན་བསྡུས་ཀྱི་འགྲེལ་པ་ཀུ་
ཏི་ཀ་ཞེས་བྱ་བ་ཆུང་བ་ཅིག་དང༌། སྒེག་པའི་རྡོ་རྗེས་མཛད་པའི་འགྲེལ་པ་བར་པར་
གྲགས་པ་དང༌་། དེའི་རྒྱུད་ལ་ཟླ་བ་བཟང་པོ་དཔལ་གྱིས་མཛད་པའི་འགྲེལ་པ་
དང་། རྣམ་པར་རྟོག་གེ་ཞེས་བྱ་བའི་འགྲེལ་པ་དང༌་། འགྲེལ་པ་གོང་མ་དེ་དག
གི་ཡན་ལག་ཕྲ་མོ་རྣམས་ཀྱང་གསན་པ་ཡིན་ནོ། །ཡང་བླ་མ་དེ་ཉིད་ལས་ཕ་རོལ་
ཏུ་ཕྱིན་པའི་གཞུང་ལུགས་གསན་པ་ནི། མངོན་པར་རྟོགས་པའི་རྒྱན་མ་གཏོགས་
པའི་བྱམས་པའི་ཆོས་བཞི་དང་། བསླབ་པ་ཀུན་ལས་བཏུས་པ་དང༌་། སྤྱོད་པ་ལ་
འཇུག་པ་དང༌་། མདོ་ཀུན་ལས་བཏུས་པ་དང༌། སྤྱོད་ཕྱོགས་ཕྲ་མོ་མང་དུ་གསན་
ནོ། །ཡང་དགེ་བའི་བཤེས་གཉེན་རྔོག་ཅེས་བྱ་བ་ལས་ཤེས་རབ་ཀྱི་ཕ་རོལ་ཏུ་ཕྱིན་
པ་ཇོ་བོ་རྗེ་ལྷ་གཅིག་གི་ལུགས་དགེ་བའི་བཤེས་གཉེན་འབྲོམ་སྟོང་བཙན་ནམ་མཁའ་
མགོན་ཞེས་བྱ་བ་ལས་ནོས་པའི་ཤེས་རབ་ཀྱི་ཕ་རོལ་ཏུ་ཕྱིན་པ་ཉི་ཁྲི་སྣང་བ་རྩ་བ་
དང་འགྲེལ་པ་དང་།
བརྒྱད་སྟོང་པ་རྩ་བ་དང་འགྲེལ་པ་དང་། མངོན་པར་རྟོགས་
པའི་རྒྱན་རྩ་འགྲེལ། སྡུད་པ་རྩ་འགྲེལ་སློབ་དཔོན་ཕྱོགས་ཀྱི་གླང་པོའི་ཤེས་རབ་ཀྱི་
ཕ་རོལ་ཏུ་ཕྱིན་པའི་དོན་བསྡུས་རྩ་འགྲེལ་དང༌། སློབ་དཔོན་ཤཱནྟི་པས་མཛད་པའི་
གཞུང་ལུགས་མང་དུ་གསན་པ་ཡིན་ནོ། །དེ་ནས་བླ་མ་ཆེན་པོ་འབྲོག་མི་ཉིད་ཀྱི་
ཐུགས་སྲས་རྗེ་མཁར་ཆུང་བའི་དྲུང་དུ་ཉེ་བར་བསྙེན་ཏེ། མན་ངག་ཅུང་ཟད་ཙམ་
ནོས་ནས་བླ་མ་དེ་ཉིད་ཀྱི་ཐུགས་ཀྱི་སྲས། སག་ཐང་དིངས་ཀྱི་དགོན་པ་ན་བཞུགས་
པའི་བླ་མ་རྗེ་དགོན་པ་བ་ཞེས་བྱ་བའི་དྲུང་དུ་ཉེ་བར་བསྙེན་ཏེ། མན་ངག་ལམ་སྐོར་
དགུ་ཡོངས་སུ་གྲགས་ཤིང་། མན་ངག་གི་སྐོར་ཕྲ་མོ་ཉི་ཤུ་རྩ་ལྔ་དང་བཅས་པ་
དང་། དེ་རེ་རེ་ལ་ཡང་མན་ངག་གི་སྐོར་དུ་མ་དང་བཅས་པ་དང་། མན་ངག་
240

དཔལ་ས་སྐྱ་པ་ཆེན་པོ་ཀུན་དགའ་སྙིང་པོའི་རྣམ་ཐར།
ཐམས་ཅད་ཀྱི་ཡང་སྙིང་ཡིན་མོད་ཀྱི། གཙོ་བོར་རྣལ་འབྱོར་གྱི་དབང་ཕྱུག་བིརླ་པའི་
གདམས་ངག་གི་རྒྱབ་བརྟེན་རྒྱུད་རྐྱང་པའི་བཤད་པ་ཤིན་ཏུ་ཟབ་པའི་ལུགས་
དང་། དཔལ་གསང་བ་འདུས་པ་རྩ་བའི་རྒྱུད་དང་། སངས་རྒྱས་མཉམ་སྦྱོར་རྩ་
བའི་རྒྱུད་དང་། ཧེ་བཛྲ་རྩ་བའི་རྒྱུད་དང༌་། དཔལ་བདེ་མཆོག་གི་རྩ་བའི་རྒྱུད་
དང༌། རྡོ་རྗེ་གདན་བཞི་རྩ་བའི་རྒྱུད་དང་། མ་ཧཱ་མཱ་ཡ་རྩ་བའི་རྒྱུད་དང་། མཚན་
ཡང་དག་པར་བརྗོད་པ་ལ་ཤིན་ཏུ་ཟབ་པའི་བཤད་སྲོལ་དང་བཅས་པ་རྣམས་གསན་
ཅིང་ཁོང་དུ་ཆུད་པར་མཛད་པ་ཡིན་ནོ། །ཡང་མདོ་ཁམས་ཀྱི་སའི་ཆ་འབྲི་ཀླུང་དུ་
སྐུ་འཁྲུངས་པའི་བླ་མ་ཀྱུ་ར་ཨ་སྐྱབས་ཞེས་བགྱི་བ་དེ། དཔལ་ས་སྐྱ་ཉིད་དུ་སྤྱན་
དྲངས་ནས་སྔར་དགེ་བའི་བཤེས་གཉེན་ཁའུ་བ་ལས་གསན་པའི་འཕགས་པ་ཡབ་
སྲས་ཀྱི་དགོངས་པ་ལྷོ་རྡོ་རྗེ་སྙིང་པོ་ཞེས་བྱ་བའི་ལུགས་རྣམས་ཀྱང་རྫོགས་པར་
གསན། སློབ་དཔོན་སངས་རྒྱས་ཡེ་ཤེས་ཞབས་ཀྱི་བརྒྱུད་པ་སྨན་པའི་ཞབས་ཞེས་
བྱ་བའི་སྐོར་ལ། འཕགས་པ་འཇམ་དཔལ་ཉིད་ཀྱིས་གསུངས་པའི་ཞལ་གྱི་ལུང་ཞེས་
བྱ་བ་དང་། སློབ་དཔོན་སངས་རྒྱས་ཡེ་ཤེས་ཞབས་ཀྱིས་མཛད་པའི་ལུང་དང་མཐུན་
པའི་ཆོས་བཅུ་བདུན་དང་། རྒྱུད་ཀྱི་འགྲེལ་པ་རིན་པོ་ཆེའི་ལྗོན་ཤིང་ཞེས་བྱ་བ་
དང༌་། ཡང་འཇམ་དཔལ་གྱི་ཞལ་གྱི་ལུང་དང་། སངས་རྒྱས་ཡེ་ཤེས་ཞབས་ཀྱིས་
མཛད་པའི་ཆོས་བཅུ་བདུན་པོ་དང་། མར་མེ་མཛད་བཟང་པོས་མཛད་པའི་དཀྱིལ་
འཁོར་གྱི་ཆོ་ག་དེ་རྣམས་ལ་སློབ་དཔོན་སྨན་ཞབས་ཀྱིས་མཛད་པའི་འགྲེལ་པ་རེ་རེ་
དང༌་། སློབ་དཔོན་དེ་ཉིད་ཀྱི་དགོངས་པ་མ་ལུས་པ་ཚང་བ་དངོས་གྲུབ་འབྱུང་བའི་
གཏེར་ཞེས་བྱ་བ་གཞུང་དང་བཅས་པ་མ་ལུས་པ་ཐུགས་སུ་ཆུད་པར་མཛད་དོ། །ཡང་
བླ་མ་དེ་ཉིད་ལས་དགེ་བཤེས་འགོས་ཁུག་པ་ནས་བརྒྱུད་པའི་དགྱེས་པ་རྡོ་རྗེའི་འགྲེལ་
པ་པདྨ་ཅན་ཞེས་བྱ་བ་དང་། ནག་པོ་དྲན་པ་མ་ཞེས་བྱ་བ་དང༌། བྷ་ཝ་མ་ཞེས་
241

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
བྱ་བ་དང་། སློབ་དཔོན་ཤཱནྟི་པའི་མུ་ཏིག་གི་ཕྲེང་བ་ཞེས་པ་རྣམས་ཀྱང་གསན།
་གདན་བཞི་པ་བྷ་ཝ་པའི་འགྲེལ་པ་ཡན་ལག་དང་བཅས་པ་རྣམས་
དང་། མ་ཧཱ་མཱ་ཡའི་འགྲེལ་པ་ལུགས་གཉིས་ཡན་ལག་དང་བཅས་པ་རྣམས་དང༌།
དཔལ་རྡོ་རྗེ་བདུད་རྩི་འབྱུང་བ་ཞེས་བྱ་བའི་རྒྱུད་དང་འགྲེལ་པ་ཡན་ལག་དང་བཅས་
པ་རྣམས་ཀྱང་གསན། སེམས་འཛིན་བརྒྱད་ཅུ་པ་ཞེས་བྱ་བ་ལ་སོགས་པའི་མན་ངག་
དུ་མ་རྣམས་ཀྱང་གསན་ཅིང་ཁོང་དུ་ཆུད་པར་བྱས་པ་ཡིན་ནོ། །བལ་པོའི་པཎྜི་ཏ་
པདྨ་ཤྲཱི་ཞེས་བྱ་བ་ལས་མཚན་ཡང་དག་པར་བརྗོད་པ་དུས་ཀྱི་འཁོར་ལོའི་ལུགས་སུ་
བཀྲལ་བ་དང་མན་ངག་དུ་མ་ནོས་སོ། །རྒྱ་གར་གྱི་རྣལ་འབྱོར་པ་བྷོ་ཏ་རཱ་ཧུ་ལ་ཞེས་
བྱ་བ་ལས་མན་ངག་གི་སྒོ་དུ་མ་ཡང་ནོས་སོ། །བལ་པོའི་པཎྜི་ཏ་ཛྙཱ་ན་བཛྲ་ཞེས་བྱ་
བ་ལས་རྡོ་རྗེ་རྣལ་འབྱོར་མའི་ཆོས་དུ་མ་ཡང་ཐུགས་སུ་ཆུད་པར་མཛད་པ་ཡིན་
ནོ། །བླ་མ་གོང་མ་དེ་དག་ལས་རྡོ་རྗེ་ཐེག་པ་ནོས་པ་གང་ཡིན་པ་དེ་དག་གི་རྗེས་
སུ་བཟླས་པའི་ལུང་དང་། སེམས་བསྐྱེད་དང༌། རིག་པ་གཏད་པའི་ཆོ་ག་
དང༌་། རྒྱུད་སྡེ་བཞིའི་དབང་བསྐུར་བ་དང་། བྱིན་གྱིས་བརླབ་པ་དང་བཅས་
པ། བསྒྲུབ་པའི་ལུང་དང་། རྗེས་སུ་གནང་བའི་ལུང་དང་། བཤད་པའི་ལུང་དང་
བཅས་པ་རྣམས་བརྒྱུད་པ་སོ་སོའི་ཆོ་ག་མ་འདྲེས་ཤིང་གང་གི་ཡང་ཡན་ལག་མ་ཚང་
བ་མེད་པའི་ཆོ་ག་ཐམས་ཅད་ནོས་ཤིང་ཐུགས་སུ་ཆུད་པར་བྱས་ནས་སྐལ་བ་དང་
འཚམ་པའི་འགྲོ་བ་རྣམས་རྗེས་སུ་འཛིན་པར་མཛད་པ་ཡིན་ནོ། །གསང་སྔགས་རྡོ་
རྗེ་ཐེག་པའི་སྒོ་ནས་ཏིང་ངེ་འཛིན་དང༌་། རྫུ་འཕྲུལ་ལ་སོགས་པའི་ཡོན་ཏན་གྱི་ཚོགས་
བསམ་གྱིས་མི་ཁྱབ་པ་མངའ་ཡང་འདིར་རེ་ཞིག་བརྗོད་པར་མི་བྱའོ། །དེ་ལྟ་ན་ཡང་
མང་དུ་བརྗོད་པས་ཅི་ཞིག་བྱ་སྟེ། འདིས་ནི་འཕགས་པ་འཇམ་དཔལ་གྱི་ཞལ་མངོན་
སུམ་དུ་མཛད་དེ། རྒྱུད་དང་མདོ་སྡེ་མན་ངག་དུ་མ་གསན་ཅིང་ཐུགས་སུ་ཆུད་ནས་
242-

དཔལ་ས་སྐྱ་པ་ཆེན་པོ་ཀུན་དགའ་སྙིང་པོའི་རྣམ་ཐར།
སེམས་ཅན་རྣམས་ལ་ཇི་ལྟར་རིགས་པར་སྟོན་པ་ཡིན་ནོ་ཞེས་ཡིད་ཆེས་པའི་མི་ཞབས་
དྲུང་དུ་ཡུན་རིང་དུ་བསྡད་པ་རྣམས་ཀྱིས་གཏམ་ཡང་དང་ཡང་དུ་ཐོས་ཤིང་། ཡུན་
རིང་དུ་ཞབས་དྲུང་དུ་བསྡད་ནས་ངེས་པའི་ཤེས་པ་ལན་མང་དུ་སྐྱེས་པ་དང༌། རྒྱུ་
མཚན་གཞན་ཇི་ལྟར་གསུངས་པའི་ཆོས་ཐམས་ཅད་ལ་གཞུང་དང་། ཡི་གེ་མི་འཛིན་
པར་ཐུགས་ལ་འབྱུང་ཞིང་བསྙེལ་བ་མི་མངའ་བའི་ཕྱིར་ཤིན་ཏུ་ཡིད་ཆེས་པའི་གནས་
སུ་རིག་པར་བྱའོ། །རྗེ་བཙུན་འཇམ་པའི་དཔལ་ལས་ཆོས་གསན་པ་འདི་ནི་སྐྱེ་བོ་
ཕལ་ཆེར་ལ་གྲགས་པའི་ཕྱིར་བྲིས་པ་ཡིན་མོད་ཀྱི། སླར་ཡང་ཡིད་ཆེས་ཤིང་ངོ་མཚར་
བའི་ལོ་རྒྱུས་གཉིས་ཤིག་ཡོད་མོད་ཀྱི་སྐབས་མ་ཡིན་པའི་ཕྱིར་རེ་ཞིག་བསྟན་པར་མི་
བྱའོ། །དེ་ལྟར་གདུལ་བྱའི་སྐྱེ་བོ་ཕལ་ཆེར་དང་མཐུན་པར་སྣང་བའི་ཕ་རོལ་ཏུ་ཕྱིན་
པ་དྲུག་དང་ལྡན་ཞིང་ལམ་རིམ་པ་གཉིས་ཀྱིས་མཛེས་པར་བྱས་ནས་བསྡུ་བའི་དངོས་
པོ་བཞིས་སེམས་ཅན་གྱི་དོན་དགུང་ལོ་དྲུག་ཅུ་རྩ་བདུན་གྱི་བར་དུ་མཛད་པ་ཡིན་
ནོ། །དེ་ནས་ཡང་རྟག་འཛིན་ཅན་གྱི་སེམས་ཅན་རྣམས་གཞུག་པའི་ཕྱིར་སྟག་གི་
ལོ། ཐ་སྐར་གྱི་ཟླ་བ་དཀར་པོའི་ཚེས་བཅུ་བཞིའི་ཚེ། དཔའ་བོ་དང་རྣལ་འབྱོར་
མའི་ཚོགས་ཀྱིས་བསུ་ནས་སྐྱེ་བོ་ཐམས་ཅད་ཀྱི་མཐུན་པར་སྣང་བ་རོལ་མོའི་སྒྲ་
དང༌།༌། དྲི་ཞིམ་པོའི་ཚོགས་དང༌། གཞའ་འོད་ཀྱིས་གང་བར་བྱས་ནས་སྤྲུལ་པའི་
སྐུ་བཞིའི་རྣམ་པས་གཅིག་ནི་བདེ་བ་ཅན་དུ་གཤེགས། གཉིས་པ་ནི་པོ་ཏ་ལའི་རིའི་
རྩེ་མོར་གཤེགས། གསུམ་པ་ནི་ཨུཎྱན་དུ་གཤེགས། ངོ་བོ་ཉིད་བཞི་པ་ནི་བྱང་ཕྱོགས་
ཀྱི་འཇིག་རྟེན་གྱི་ཁམས་གསེར་མདོག་ཅན་དུ་གཤེགས་སོ་ཞེས་སྤྱན་སྔ་ན་གནས་པ་
ཕལ་ཆེར་གྱིས་གསལ་བར་རྟོགས་པ་ཡིན་ནོ། །གང་གི་ཚེ་པུར་ཞུགས་ལ་བཞེན་པའི་
ཚེ་སྤྱན་སྔ་ན་བཞུགས་པ་ཐམས་ཅད་ལ་ཡང་ཡིད་མི་བདེ་བ་མེད་པ་དང་། ཏིང་
ངེ་འཛིན་དང་ལྡན་ཞིང་ཞལ་བཞི་པར་ནི་ཀུན་གྱིས་ལེགས་པར་རྟོགས་ཤིང་ཡིད་ཆེས་
243

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
པར་མཐོང་ལ། ཁ་ཅིག་གིས་ནི་ཞལ་བརྒྱད་པར་མཐོང་ངོ་ཟེར་བའི་གང་ཟག་གསུམ་
དང་གཏམ་གྱི་ལོ་རྒྱུས་ཞིབ་ཏུ་བྱས་སོ། །ལོ་རྒྱུས་རྒྱ་ཆེན་པོ་དག་བསྒྲགས་པར་ག་ལ་
ནུས། འདི་ཙམ་ཞིག་བསྒྲགས་པར་བྱས་སོ། །
གསང་སྔགས་འཛིན་པ་གྲགས་པ་རྒྱལ་མཚན་ལ། །སྟག་སྡེ་རི་ཕུག་དགོན་པའི་
དགེ་སློང་མཆོག །རྡོ་རྗེ་འཛིན་པ་བྱང་ཆུབ་ཤེས་རབ་ཀྱིས། །མང་དུ་གསོལ་བ་བཏབ
པས་གུས་པར་བྲིས། །དེ་ལས་བྱུང་བའི་དགེ་བ་གང་ཐོབ་པ། །འགྲོ་བ་འདི་ཀུན་བླ་
མ་ཆེན་པོ་ཡིས། །ངེས་པར་བཟུང་ནས་རྡོ་རྗེ་འཆང་བ་ཡི། །ཞབས་ཀྱི་པདྨོ་སྤྱི་བོས་
ལེན་པར་ཤོག །བླ་མ་ས་སྐྱ་པ་ཆེན་པོ་སྐུ་ཆེ་བའི་ལོ་རྒྱུས་ངེས་པར་བསྒྲགས་པ་འདི་
ཡོངས་སུ་རྫོགས་སོ།། །།
-244-